यह कहानी है 60 के दशक में मुंबई में मौजूद रहे एक सनकी क़ातिल रमन राघव की जिसने कितने लोगों को मारा, खुद उसे भी याद नहीं था. लेकिन पुलिस के अनुसार यह आंकड़ा 50 से ज़्यादा था.

अब इसी क़ातिल रमन राघव की कहानी पर फ़िल्म लेकर आ रहे हैं अनुराग कश्यप और क़ातिल बने हैं नवाज़ुद्दीन सिद्दीकी.

अनुराग अपनी इस फ़िल्म के बारे में बताते हैं, "सेंसर ने फ़िल्म में कट लगाए हैं लेकिन शायद वो पहले से ज़्यादा मेहरबान रहे हैं क्योंकि इस बार 6 कट में फ़िल्म को पास किया है." 

लेकिन अनुराग इन 6 कट से भी खुश नहीं है और वो कहते हैं कि इसके ख़िलाफ़ आवाज़ उठाएंगे.

समाप्त

वहीं इस फ़िल्म में दुर्दांत क़ातिल बने नवाज़ुद्दीन कहते हैं कि इस रोल के बाद वो ख़ुद से डरने लगे थे, "मैं कुछ दिनों के लिए छुट्टी पर चला गया था क्योंकि इस रोल का असर मुझ पर आ रहा था."

वो कहते हैं, "फ़िल्म देखने के बाद मुझे ख़ुद से डर लगने लगा था और सही बात यह है कि कुछ वक़्त मैंने अस्पताल में भी बिताया."

फ़िल्म की रिलीज़ होने की तारीख़ के बारे में अनुराग कश्यप कहते हैं, "मेरी फ़िल्म की रिलीज़ डेट मुझसे ज्यादा सेंसर बोर्ड पर निर्भर करती है औ... अधिकतम 4000 वर्णों के लिए लेख जारी रखें:
र मुझे लगता है कि अभी इसमें वक़्त लगेगा."

(बीबीसी हिन्दी के एंड्रॉएड ऐप के लिए आप 

यहां क्लिक कर सकते हैं. आप हमें 

फ़ेसबुक और 

ट्विटर पर फ़ॉलो भी कर सकते हैं.)